
כ"ח תמוז תשפ"ו
‏13 יולי 2026


לכבוד 
חברי/ות הסגל האקדמי
ראשי/ת מנהל אקדמי ומנהלניות חוגים
כ א ן

שלום רב,

הנדון: קול קורא – מלגות לתלמידי/ות תואר שני מצטיינים/ות בבינה מלאכותית ומדעי הנתונים
לשנים תשפ"ז-תשפ"ח

המועצה להשכלה גבוהה - ועדת ההיגוי של ות"ת (ועדה לתכנון ותקצוב) תעניק מלגות לתלמידי/ות תואר שני מצטיינים/ות בתחומי המחקר של בינה מלאכותית ומדעי הנתונים. 

מטרת התכנית: 
לעודד ולסייע לסטודנטים/ות מצטיינים/ות בתחומי המחקר של בינה מלאכותית ומדעי הנתונים לפנות ללימודי תואר שני מחקרי ולאפשר להם/ן להקדיש את מלוא זמנם/ן ועיסוקם/ן ללימודים ולמחקר במסגרת לימודיהם. בטווח הארוך, להביא להגדלת מספר החוקרים/ות וחברי/ות הסגל האקדמי באוניברסיטאות המחקר העוסקים/ת בתחומי המחקר של בינה מלאכותית ומדעי הנתונים.
ובנוסף להגדיל את היצע המתרגלים/ות לטובת הכשרה של סטודנטים/יות לתואר ראשון בתחומים אלו. 

לאוניברסיטת חיפה הוקצתה מכסה של עד 6 מועמדים/ות . 

סכומי המלגות:
גובה כל מלגה -  מינימום 75,000 ₪ לשנה למשך שנתיים אקדמיות.  
מזה 60,000 ₪ הקצבת ות"ת ותוספת של – 25% מינימום מהקצבת ות"ת, אשר ישולמו  ע"י האוניברסיטה לכל מלגאי/ת. 

תנאי סף להגשת מועמדות:
1. סטודנטים/ות מצטיינים/ות  לתואר שני בתחומים של בינה מלאכותית ומדעי הנתונים כפי שהוגדרו ע"י ועדת ההיגוי של ות"ת: "מדעי הנתונים עוסקים בעקרונות ובפיתוח שיטות לאיסופם, אחסונם וניתוחם של נתונים, להסקה, לחיזוי וליצירת ידע מהם, תוך התייחסות להיבטים אנושיים וחברתיים בתהליך. נושאי המחקר בליבת התהליך לפי הסדר לעיל הם: שיטות לאיסוף נתונים על ידי ניסויים, דגימה, כרייה ומנועי חיפוש; שיטות לאחסון, הנגשת הנתונים לניתוח וחישוב מבוזר על מערכות בסיסי נתונים/מידע, ושל נתוני עתק. פיתוח מתודולוגיות ניתוח נתונים כגון רשתות עצביות ולמידה עמוקה, למידה על ידי חיזוקים ובקרה מסתגלת, למידה סטטיסטית, והסקה סטטיסטית; זאת על מנת לבנות אלגוריתמים ומודלים למיון וחיזוי, לתיקופם, ניצולם ליצירת ידע והנגשתו (ויזואליזציה); התייחסות לנתונים מיוחדים כגון ניתוח תמונות וראייה ממוחשבת, עיבוד שפה טבעית, דיבור ושמיעה. ניתוח רשתות, נתונים אורכיים, נתונים עיתיים ומרחביים ונתוני הישרדות. כל זאת, תוך התייחסות להיבטים אתיים ביחס לפרט, כגון פרטיות וחיסיון, ולחברה, כגון הדירות ותקפות השימוש בתוצאות.  תחומי המעטפת של מדעי הנתונים כוללים: אופטימיזציה, חקר ביצועים, רובוטיקה, תורת המשחקים, תהליכים סטוכסטיים, אינפורמציה, בקרה, ניתוח אותות, ביו-אינפורמטיקה, ביולוגיה חישובית, רפואה דיגיטלית/מותאמת אישית, אפידמיולוגיה, אקונומטריקה, פסיכומטריקה, סייבר, חישוב קוונטי, ניהול ובניית בסיסי נתונים/מידע. "

הבהרה: מועמדים/ות העונים/ות על הפרופיל המבוקש לתמיכה הינם/ן תלמידי/ות תואר שני אשר בכוונתם/ן לפתח שיטות חדשות וכלים חדשים במדעי הנתונים בעלי/ות תרומה משמעותית לתחום. 
מחקר בו נעשית אפליקציה של כלים קיימים לתחומים נוספים במעטפת איננו עונה על הדרישה.

2. תלמידים/ות בעלי/ות אזרחות ישראלית או בעלי/ות מעמד של "תושב/ת קבע".

3. התואר השני יתבצע באוניברסיטת חיפה.

4. בעלי/ות תואר ראשון אשר סיימו את לימודי התואר הראשון עד שלוש שנים קודם להגשת מועמדותם/ן למלגה (דהיינו זכאים/יות לתואר ראשון לכל הפחות מיום 15.9.2023) עבור עתודאים שירות צבאי חובה לא ייכלל במניין שלוש השנים.    










התחייבות המלגאים כלפי האוניברסיטה:

1. לסיים את התזה תוך שנתיים המקבילות לתקופת המלגה או לכל היותר בתוך שלוש שנים ממועד הזכייה במלגה.
2. לבקש את אישור המוסד, לכל הפסקה בעבודת המחקר לתקופה של ששה חודשים או יותר. בכל מקרה לא ניתן להקפיא את המלגה ליותר משנה אחת.
3. המלגאים/ות יוכלו/תוכלנה לעבוד בתקופת המלגה בהיקף שלא יעלה על 8 שעות עבודה שבועיות, ובתנאי שעבודתם/ן רלוונטית לתחום לימודיהם/ן /מחקרם/ן ובאישור בכתב ממנחה/ת עבודת התיזה. עבודתו/ה של המלגאי/ת כאמור תהיה בשכר עבודה מלא (הנפרד מן המלגה), בגינו ישולמו הפרשות לזכויות סוציאליות ומס הכנסה כדין וכי שכר זה לא יינתן כתמורה לרבות כל התחייבות של המלגאי/ת למתן שירות כלשהו לנותן המלגה או למילוי תפקידו בו.  
4. כפל מלגות- במקרים בהם זכה/תה הסטדנט/ית במלגה ובמענקים שמקורם מתקציב ציבורי יהיה עליו/ה לבחור בין מלגה זו למקורות אחרים. לא יתאפשר כפל מלגות.
5. על המלגאי/ת להגיש דיווח אקדמי לרשות ללימודים מתקדמים בי"ס בלום בתאריך שיקבע במכתב הזכייה. אי הגשת הדו"ח במועד תגרור לביטול המלגה.

התחייבות האוניברסיטה כלפי ות"ת: 
1. לא להעסיק את המלגאי/ת על חשבון המלגה. 
2. לשלם למלגאי/ת לכל הפחות את סכום המלגה השנתי המוזכר לעיל, וזאת בכפוף לעמידת המלגאי/ת בתנאי התוכנית.
3. הענקת המלגה בשנה השנייה מותנית בדיווח על פעילותו/ה האקדמית של המלגאי/ת, ואישור הות"ת.

אופן ההגשה:
יש להעביר את המסמכים הבאים בסדר הבא בעותק אלקטרוני אחד ב-PDF, לדוא"ל: tvigoda@univ.haifa.ac.il
1. טופס בקשה של המועצה להשכלה גבוהה (למלא בהדפסה) חתום ע"י המועמד/ת 
2. קורות חיים – כולל פרטי קשר, פירוט השכלה אקדמית, ציוני סיום תואר ראשון, האם התואר הוענק בהצטיינות, זכיה במלגות או פרסים אקדמיים, או כל מידע רלוונטי אחר (עד עמוד אחד). 
3. גיליונות ציונים של התואר הראשון, המכילים ציון משוקלל.
4. תעודת סיום תואר ראשון או אישורי זכאות לתואר ראשון.
5. [bookmark: _Hlk129538280]שתי המלצות של חבר/ת סגל אקדמי המכיר/ה את המועמד/ת. יש לכלול מידע אודות הממליץ (תחום, מוסד וכו') והקשר 
	שלו/ה עם המועמד/ת, מידע אודות המחקר, חשיבותו המדעית, מקוריותו וחדשנותו כמו כן להתייחס להישגים אקדמיים של 
      המועמד/ת (כל המלצה עד 2 עמודים). ניתן להעביר המלצות ישירות למייל tvigoda@univ.haifa.ac.il 

*לתשומת לבכם נודעת חשיבות עליונה לתוכן ההמלצות ולנימוקיהן והם יהוו גורם בעל משקל בהחלטות הוועדה.

הערות:
לא ניתן להגיש מועמדות ליותר מתוכנית מלגות אחת של ות"ת בו-זמנית בשנה נתונה, ולא תתאפשר הגשת מועמדות למי שהוגשו בעבר במחזורים קודמים (בין אם זכו ובין אם לא זכו).

תקנון המלגות של הרשות ללימודים מתקמדים – בי"ס בלום קובע כי לא יתאפשר כפל מלגות ולפיכך, סטודנט/ית שי/תזכה במלגה זו לא י/תוכל לקבל את מלגות הצטיינות המוענקות מכספי המוסד. 

יש להעביר את הבקשות לא יאוחר מיום 16.8.2026 למייל tvigoda@univ.haifa.ac.il  

בתודה על שיתוף הפעולה,

סיגלית רג'ואן
ראש מינהל הרשות ללימודים מתקדמים ובי"ס בלום

העתק:
פרופ' מונא מארון, רקטור
פרופ' אירית עקירב, דיקן ללימודים מתקדמים וראש בי"ס בלום
גב' ציפי גליל, רמ"ד מלגות לתואר שני, הרשות ללימודים מתקדמים - בי"ס בלום

הרשות ללימודים מתקדמים – בי"ס בלום אוניברסיטת חיפה, שדרות אבא חושי 199, ת.ד. 33338 הר הכרמל, חיפה 3103301
University of Haifa, 199 Aba Hushi Ave. Mount Carmel, Haifa, 3103301, Israel
Tel: +972-4-8249162 טל: tvigoda@univ.haifa.ac.il 
http://graduate.haifa.ac.il 

